Efikasnost Roxadustata u odnosu na Eritropetin u korekciji anemije kod nedijaliznih pacijenata sa hroničnom bubrežnom insuficijencijom
Sažetak
Uvod/Cilj: Roxadustat je oralni hipoksija indukujući inhibitor prolil hidroksilaze faktor koji stimuliše eritropoezu. Zlatni standard u liječenju anemije hronične bubrežne slabosti predstavlja humani rekombinovani Eritropoetin. Cilj studije je da prikaže efikasnost Roxadustata u odnosu na Eritropoetin u korekciji anemije kod nedijaliznih pacijenta sa hroničnom bubrežnom insuficijencijom.
Metoda: Radi se o prospektivnoj randomizovanoj kliničkoj studiji sprovedenoj na pacijentima koji su ambulantno pregledani u Univerzitetskom kliničkom centru Republike Srpske pod dijagnozom hronične bubrežne insuficijencije a koji nisu na programu hemodijalize. Studija obuhvata 96 pacijenta koji su podjeljenji u dvije grupe, svaka grupa ima 48 pacijenta. Prva grupa ispitanika koristila je Roxadustat tablete oralno tri puta sedmično po 75mg dnevno. Kontrolna grupa koristila je Eritropoetin u vidu potkožne injekcije jednom sedmično u dozi od 2000ij. Izvršena su mjerenja i analize srednjih vrijednosti hemoglobina na početku studije i 48 nedelja nakon terapije. 
[bookmark: _Hlk91794314]Rezultati: Bazalne vrijednosti hemoglobina izmjerene u prvoj grupi na početku studije iznosile su 93,62±2,23 g/l a u kontrolnoj grupi 93,62±2,00 g/l (p=0,96). Nakon 48 nedelja terapije kontrolne vrijenosti hemoglobina u prvoj grupi su iznosile 120±7,11 g/l a u kontrolnoj grupi 115,77±10,04 g/l. Nakon sprovedne terapije u grupi koja je uzima Roxadustat hemoglobin je  povećan za 26,65±7,61 g/l a u grupi koja je uzimala Eritropoetin za 22,12±10,34  g/l sa statistički značajnom razlikom p=0,01.
Zaključak: Istraživanje sprovedeno studijom pokazuju superiornost Roxadustata u odnosu na standardnu terapiju Eritropoetinom u smislu statistički značajne razlike povećanja vrijednosti serumskog hemoglobina između dvije ispitivane grupe. 

